b'\n_START_ARTICLE_\nBotng\xc3\xa5rd\n_START_SECTION_\nN\xc3\xa6ringsliv og fritid\n_START_PARAGRAPH_\nBotng\xc3\xa5rd er handelssenter for Bjugn kommune og har flere senter og dagligvarebutikker som Coop Extra, Kiwi og REMA 1000, i tillegg til bank, apotek, hotell, fris\xc3\xb8rer, kafeer og spisesteder. Bjugn kommune har i tillegg mange fritidsboliger og det er mye handel ogs\xc3\xa5 i helgene. _NEWLINE_Bondens marked, der det selges lokalproduserte matvarer, arrangeres jevnlig i Botng\xc3\xa5rd. _NEWLINE_Det er flere bedrifter med kontorer i Botng\xc3\xa5rd, blant annet Fosenkraft, Ramb\xc3\xb8ll og Fosenhus._NEWLINE_Fosenhallen er en innend\xc3\xb8rs sk\xc3\xb8ytebane med muligheter for lengdel\xc3\xb8p p\xc3\xa5 sk\xc3\xb8yter, ishockey, kunstl\xc3\xb8p, curling og en 7-er fotballbane. Det finnes ogs\xc3\xa5 lag for h\xc3\xa5ndball, skyting og ski._NEWLINE_Botng\xc3\xa5rd skole og Fosen videreg\xc3\xa5ende skole ligger i Botng\xc3\xa5rd.\n_START_SECTION_\nHistorie\n_START_PARAGRAPH_\nBotng\xc3\xa5rd som tettsted og administrasjonssenter skriver seg fra kommunereformen i 1964 der kommunene J\xc3\xb8ssund, Nes, Bjugn og nordlige deler av Stj\xc3\xb8rna ble sl\xc3\xa5tt sammen til Bjugn kommune.'